সংশ্লিষ্ট সূত্র জানায়, সেনাবাহিনীর তদন্ত আদালতের প্রতিবেদনে বিডিআর বিদ্রোহের ঘটনার সঙ্গে হাজারীবাগ আওয়ামী লীগের নেতা তোরাব আলী, তাঁর ছেলে সন্ত্রাসী লেদার লিটন ও বিডিআরের সাবেক সদস্য কাঞ্চনের ছেলে জাকির জড়িত ছিল বলে উল্লেখ করা হয়েছে। বিষয়টি রাজনৈতিক নেতারা জানতেন তবে তাঁরা বিডিআর কতর্ৃপক্ষকে তা জানিয়েছিলেন কি না, তা আদালত জানতে পারেননি। তদন্ত প্রতিবেদনে রাজনৈতিক নেতারা এ ঘটনাটি সেনাবাহিনীর ওপর তাঁদের প্রতিশোধের হাতিয়ার হিসেবে ব্যবহার করে থাকতে পারেন বলেও ধারণা করা হয়েছে।